**IZJAVA O ZAŠTITI, POVERLJIVOSTI I NEPOVREDIVOSTI PODATAKA O LIČNOSTI KANDIDATA ZA POSAO**

Kao deo svake procedure prilikom izbora osoblja i popunjavanja radnih mesta, „SmartCat” d.o.o. Novi Sad prikuplja i obrađuje podatke o ličnosti koji se odnose na kandidate za posao. SmartCat brine o privatnosti i na transparentan način prikuplja i obrađuje podatke o ličnosti i ispunjava svoje obaveze u vezi sa zaštitom podataka o ličnosti.

**1. Informacije o rukovaocu**

Rukovalac je lice koje određuje svrhu, način i osnov obrade podataka o ličnosti. Privredno društvo „SmartCat” d.o.o. Novi Sad, sa sedištem u Novom Sadu, na adresi Železnička 30, mb: 21137685, koga zastupa Nenad Božić director (u daljem tekstu: „**Rukovalac**“, „**Mi**“ „**Poslodavac**“, “**SmartCat**”) je rukovalac podataka o ličnosti. Mi određujemo svrhu, način i osnov obrade podataka o ličnosti kandidata za posao, u skladu sa Zakonom o zaštiti ličnosti („Sl. glasnik RS“, br. 87/2019), kao i u skladu sa drugim relevantnim propisima koje regulišu oblast obrade podataka o ličnosti.

**2. NAČELA OBRADE PODATAKA O LIČNOSTI**

Prilikom obrade podataka o ličnosti, SmartCat je dužan da se pridržava sledećih principa:

1. SmartCat mora obradu podataka o ličnosti da zasniva na zakonu i na barem jednom pravnom osnovu obrade;
2. SmartCat obrađuje podatke o ličnosti na otvoren i transparentan način, i mora da obezbedi informacije o načinu obrade i informacije o tome kome će se podaci o ličnosti otkriti, kao i da u slučaju ozbiljne povrede bezbednosti ili curenja podataka o ličnosti obavesti lice na koje se podaci odnose;
3. SmartCat prikuplja podatke u samo svrhe koje su konkretno određene, izričite, opravdane i zakonite, i neće obrađivati podatke o ličnosti na način koji nije u skladu sa određenom svrhom;
4. SmartCat obrađuje samo one podatke koji su zaista neophodni za ostvarenje svrhe za koju su i prikupljeni;
5. Podaci koje SmartCat prikuplja moraju biti tačni, i ako je to neophodno, ažurirani;
6. SmartCat je dužan da čuva podatke o ličnosti samo u roku koji je neophodan za ostvarivanje svrhe obrade, osim ako zakonom i relevantnim propisima nije predviđeno drugačije;
7. SmartCat je dužan da obrađuje podatke o ličnosti na način koji obezbeđuje odgovarajuću zaštitu podataka o ličnosti, što uključuje zaštitu od neovlašćene ili nezakonite obrade, slučajnog gubitka, uništenje ili oštećenja, te da primeni odgovarajuće tehničke, ogranizacione i kadrovske mere kako bi obezbedio integritet i poverljivost podataka o ličnosti;
8. SmartCat mora da bude u mogućnosti da dokaže i dokumentuje usklađenost sa gore navedenim načelim.

**3 Svrha obrade podataka o ličnosti**

Nakon što nam svojevoljno pošaljete svoju prijavu, radnu biografiju i neophodne podatke, mi obrađujemo Vaše podatke o ličnosti u sledeće svrhe:

* kako bismo preduzeli neophodne radnje u vezi sa Vašim zahtevom/prijavom za posao, pre nego što sa Vama zaključimo ugovor. Neophodno je da, na osnovu Vaših podataka o ličnosti, proverimo ispunjenost uslova za zasnivanje radnog odnosa;
* kako bismo sa Vama zaključili ugovor o radu I zasnovali radni odnos;
* kako bismo se pridržavali naših zakonskih obaveza, kao što su obaveze Poslodavaca predviđene Zakonom o radu i drugim relevantnim propisima koji se odnose na prava iz rada i u vezi sa radom.

**4 Pravni osnov obrade podataka o ličnosti**

Obrada Vaših podataka o ličnosti se, pre svega, zasniva na Vašoj saglasnosti da se prijavite za radno mesto, slanjem prijave i neohodne dokumentacije.

Nakon toga, obrada Vaših podataka o ličnosti je neophodna radi preduzimanje radnji na zahtev lica na koje se podaci odnose (Vaše prijave za posao), a koje prethode zaključenju i izvršenju ugovora o radu i drugih ugovora zaključenih ili koji će biti zaključeni sa licem od koga se podaci uzimaju.

Obrada podataka o ličnosti je neophodna u cilju poštovanja pravnih obaveza Rukovaoca, a posebno naših obaveza kao Poslodavca iz i u vezi sa radom.

Prikupljanje i obrada podataka o ličnosti se zasniva i na legitimnog interesu Poslodavca za obradu podataka o ličnosti tokom procedure izbora osoblja i vođenja arhive tog postupka. Obrada podataka o ličnosti kandidata za posao nam omogućava i dozvoljava da upravljamo procedurom izbora osoblja, ocenjujemo i utvrđujemo sposobnost kandidata za obavljanje posla, te da odlučimo kome da ponudimo posao.

**5 Vrste podataka o ličnosti koji se obrađuju i način prikupljanja**

Prilikom prijave za posao, Poslodavac može da obrađuje Vaše podatke o ličnosti, kao kandidata za posao:

* ime i prezime, datum i mesto rođenja, adresa prebivališta, stepen obrazovanja (stručne spreme), titule i zvanja, podatke o veštinama i kvalifikacijama, znanju stranih jezika, obukama, istoriji zaposlenja i radnog iskustva, podatke sadržane u radnoj biografiji i motivacionom pismu i pratećoj dokumentaciji (svedočanstva, diplome, sertifikati), vrsta – kategorija iz vozačke dozvole, broj vozačke i saobraćajne dozvole, stečene diplome i sertifikati, privatna e-mail adresa, privatan broj telefona.

**6 Kako prikupljamo Vaše podatke o ličnosti**

Vaše podatke o ličnosti prikupljamo direktno od Vas - putem Vašeg formulara/prijave/molbe za prijem u radni odnos ili javljanja na oglas za posao, putem elektronske pošte, Vaše radne biografije, motivacionog pisma, usmenim putem. U zavisnosti od svrhe obrade prikupljanje se može sprovesti:

* Vašim izjašnjavanjem (pisanim putem ili putem elektronske pošte);
* Uvidom u Vaše identifikacione dokumente i/ili Vašu dokumentaciju;
* Uzimanjem kopije Vaših identifikacionih dokumenata i/ili Vaše dokumentacije.

Možemo da prikupljamo podatke o ličnosti i iz drugih izvora, pod uslovom da su takvi podaci relevantni za zaposlenje. Tako, možemo na primer od Vaših bivših poslodavaca da prikupljamo Vaše podatke o ličnosti u vezi sa preporukama za posao ili iz nadležnih registara državanih organa. Te informacije ćemo od trećih strana tražiti tek nakon što Vama bude upućena ponuda za posao, a mi ćemo Vas obavestiti o tim preduzetim akcijama. Ukoliko podaci o ličnosti dobijeni od trećih lica nisu relevantni biće trajno izbrisani iz baza podataka Poslodavca.

U slučaju Vašeg zapošljenja, Poslodavac će obrađivati Vaše podatke o ličnosti u skladu sa Zakonom o zaštiti podataka o ličnosti i Pravilnikom o zaštiti podataka o ličnosti.

Poslodavac ne obrađuje i neće obrađivati veći broj podataka o ličnosti od onih koji su potrebni radi ispunjenja svrhe iz koje se obrađuju.

**7 Kome će Vaši podaci biti otkriveni i mesto gde će se podaci obrađivati**

Poslodavac može da vrši internu razmenu Vaših podataka o ličnosti, radi sprovođenja procedure o izboru osoblja. Postupak uključuje i članove menadžmenta, odeljenja za ljudske resurse, lica koja vode konkurs i učestvuju u procesu izbora, rukovodioce sektora u kojima su ponuđena radna mesta, ako je pristup podacima potreba za vršenje njihovih funkcija.

Nećemo Vaše podatke o ličnosti ustupati trećim licima, osim u slučaju kada je Vaš zahtev/prijava za zasnivanje radnog odnosa odobrena i kada Vam ponudimo posao. U tom slučaju, možemo podeliti Vaše podatke o ličnosti sa knjigovodstvenom agencijom, koja je angažovana da se stara o određenim zakonskim obavezama Poslodavca, angažovanom advokatskom kancelarijom, bankom, osiguravajućom kućom i sl, kao i sa Vašim bivšim poslodavcima radi dobijanja informacija o Vama, i sa licima koji su kompetentni u pogledu Vašeg minulog rada, kako bismo izvršili neophodne provere.

U nekim slučajevima imamo i obavezu da ustupimo Vaše podatke o ličnosti državnim organima, kada ćemo ustupiti samo one podatke koji su neophodni za ostvarenje svrhe iz kojih se prenose trećim licima.

Poslodavac će preduzeti sve tehničke, organizacione i kadrovske mere kako bismo u svakom momentu osigurali bezbednost, očuvanje i poverljivost Vaših podataka o ličnosti.

Podaci o ličnosti će se obrađivati u Republici Srbiji.

Vaši podaci će se čuvati i obrađivati na različitim mestima, uključujući i u registraciji Vaših kandidatura i u cloud sistemima, elektronskoj pošti koju smo primili od Vas.

**8 Rok obrade i čuvanja podataka o ličnosti**

Čuvaćemo Vaše podatke o ličnosti samo u roku koji je neophodan za ostvarivanje svrhe obrade za koje su prikupljeni. Ako Vaša prijava za posao nije odobrena, a zbog potencijalne potrebe za angažovanjem novih radnika i otvaranjem novih radnih mesta u budućnosti, Vaše podatke o ličnosti Poslodavac će čuvati u e-mailu koji smo primili od Vas i na cloud-u u periodu od 2 godine od dana dostavljanja podataka. Pre nego što pristupimo proceduri pohranjivanja Vaših ličnih podataka u tu svrhu, zatražićemo Vašu saglasnost, koju možete povući u bilo kojem trenutku.

Nakon ispunjenja/ostvarenja svrhe (isteka roka) iz koje je podatak prikupljen ili ukoliko povučete saglasnost, taj podatak će biti trajno obrisan/uklonjen. Pri podnošenju prijave za posao i prilaganju Vaše radne biografije, bićete upitani da li pristajete na to da se Vaši podaci o ličnosti čuvaju u roku od 2 godine u svrhu razmatranja za eventualna nova radna mesta i pozicije. Ukoliko je rok čuvanja podataka propisan Zakonom ili posebnim zakonom, dužni smo da čuvamo podatke u ostavljenom zakonskom roku.

Ukoliko je Vaša prijava za posao prihvaćena, podaci o ličnosti koji su prikupljeni u procesu izbora će biti prebačeni u zbirku podataka zaposlenih (u registratoru, folderu u računaru i cloud-u) i čuvani u skladu sa relevatnim propisima. Prilikom zasnivanja radnog odnosa, biće Vam predočena sva prava i obaveze zaposlenih i Poslodavca u vezi sa zaštitom podataka o ličnosti.

**9 Prava lica na koja se podaci o ličnosti odnose**

U propisanim slučajevima možete ostvariti sledeća prava, a koja su detaljnije regulisana Pravilnikom o zaštiti podataka o ličnosti i Zakonom o zaštiti podataka o ličnosti:

* Pravo na informaciju da li i na koji način Poslodavac obrađuje Vaše podatke o ličnosti, pravo na pristup podacima ako se obrađuju, informacije o obradi i kopiju Vaših podataka;
* Pravo na brisanje podataka (ako je primenjivo);
* Pravo na ispravak pogrešnih i dopunu nepotpunih podataka;
* Pravo na ograničenje obrade, ukoliko osporavate tačnost podataka ili pravni osnov obrade, sve dok se podaci ne isprave ili utvrdi pravni osnov obrade;
* Pravo na prigovor u slučaju obrade koju Poslodavac sprovodi na osnovu svojih legitimnih interesa i legitimnih interesa trećih lica, ili u svrhe javnog interesa;
* Pravo na prenosivost podataka;
* Pravo na povlačenje saglasnosti za obradu podataka o ličnosti u pisanoj formi u svakom momentu, ukoliko je osnov za obradu tih podataka zasnovan na pristanku/saglasnosti lica na koja se podaci o ličnosti odnose;

Ukoliko želite da ostvarite neko od navedenih prava, molimo Vas da nas kontaktirate putem e-maila [dpo@smartcat.io](mailto:dpo@smartcat.io).

**10 Pravo na podnošenje prigovora Povereniku**

U svakom trenutku imate pravo da podnesete prigovor Povereniku za informacije od javnog značaja i zaštitu podataka o ličnosti (lzzpol@poverenik.rs, office@poverenik.rs), ukoliko smatrate da je Rukovalac prilikom obrade podataka prekršio Zakon.

**11 Bezbednost podataka**

Poslodavac je posvećen zaštiti Vaših podataka o ličnosti od uništenja, gubitka, neovlašćenih promena ili pristupa. Stoga smo preduzeli i nastavićemo da preduzimamo sve neophodne tehničke, kadrovske i ogranizacione mere zaštite podataka, u skladu sa utvrđenim standardima i postupcima, koje su potrebne da bi se podaci o ličnosti zaštitili od gubitaka, uništenja, nedopuštenog pristupa, promene, objavljivanja i svakog drugog oblika nezakonite obrade. Obezbedili smo da sva zaposlena lica koja dođu u vezu sa podacima o ličnosti, ili su na neki način zaduženi za njihovo prikupljanje, obradu i/ili čuvanje poštuju i štite podatke o ličnosti, kao i da ta lica mogu da obrađuju samo one podatke o ličnosti kojima im je dozvoljen pristup, u skladu sa zadacima i poslovima koje obavljaju kod Poslodavca.

**12 Šta se dešava ako ne pružite podatke o ličnosti?**

Budući da nemate ugovornu ili zakonsku obavezu da pružite podatke Poslodavcu na obradu tokom izbora radnika za nova radna mesta, Vi imate pravo da nam ne pružite tražene informacije. Međutim, u tom slučaju možda nećemo biti u mogućnosti da Vašu prijavu za posao pravilno obradimo, ili je nećemo moći obraditi i razmotriti uopšte

Ovim putem potvrđujem da sam upoznat sa sadržajem ove izjave, svojim pravima i obavezama, kao i pravima i obavezama Rukovaoca - Poslodavca u vezi sa zaštitom podataka o ličnosti, svrsi i pravnom osnovu prikupljanja, obrade i čuvanja mojih navedenih podataka o ličnosti.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(ime i prezime)**

**Prim**

**io/-la dana: \_\_**